b'\n_START_ARTICLE_\nMeno k\xc5\xabrinys techninio jo reprodukuojamumo epochoje\n_START_SECTION_\nEs\xc4\x97 santrauka\n_START_PARAGRAPH_\nEs\xc4\x97 prasideda Paul Val\xc3\xa9ry citata i\xc5\xa1 Pi\xc3\xa8ces sur L\xe2\x80\x99Art, kuri gin\xc4\x8dijasi, kad menas, kuris buvo i\xc5\xa1vystytas praeityje, skiriasi nuo dabartinio, tod\xc4\x97l to meno supratimas ir naudojimas turi vystytis tam, kad b\xc5\xabt\xc5\xb3 suprantamas moderniame kontekste ir pad\xc4\x97t\xc5\xb3 tobulinti naujas technologijas. \xc5\xa0itokia prad\xc5\xbeia nustato ton\xc4\x85 Benjamino marksistiniam argumentui._NEWLINE_Prologas pristato marksistin\xc4\x99 teorij\xc4\x85, pritaikyt\xc4\x85 visuomen\xc4\x97s formavimui ir meno pozicijai kapitalizmo kontekste. Jis paai\xc5\xa1kina s\xc4\x85lygas, kad parodyt\xc5\xb3, ko b\xc5\xabt\xc5\xb3 galima tik\xc4\x97tis i\xc5\xa1 kapitalizmo ateityje, \xc4\xafskaitant proletariato i\xc5\xa1naudojim\xc4\x85 ir galimyb\xc4\x99 sunaikinti kapitalizm\xc4\x85._NEWLINE_D\xc4\x97stymas tiria techninio vizualinio reprodukuojamumo vystym\xc4\x85 kopijuojant meistro darb\xc4\x85, graiki\xc5\xa1k\xc4\x85 \xc5\xa1tampavim\xc4\x85, medkirtyst\xc4\x99, graviravim\xc4\x85, litografij\xc4\x85 ir fotografij\xc4\x85, demonstruodamas tai, kad techninis reprodukavimas n\xc4\x97ra modernus fenomenas, nors modern\xc5\xabs metodai leid\xc5\xbeia tiksliau reprodukuoti masin\xc4\x99 produkcij\xc4\x85._NEWLINE_Benjaminas aptaria autenti\xc5\xa1kumo koncepcij\xc4\x85, ypa\xc4\x8d reprodukcijos pritaikyme. \xe2\x80\x9e Net pa\xc4\x8diai tobuliausiai meno k\xc5\xabrinio reprodukcijai tr\xc5\xabksta vieno elemento: jos buvimo laike ir vietoje, jos unikalaus egzistavimo toje vietoje, kurioje ji sukuriama\xe2\x80\x9c. Jis gin\xc4\x8dijasi, kad \xe2\x80\x9eautenti\xc5\xa1kumo sfera yra vir\xc5\xa1 techni\xc5\xa1kumo\xe2\x80\x9c, taigi originalus meno k\xc5\xabrinys yra nepriklausomas nuo kopijos, ta\xc4\x8diau reprodukuojant ka\xc5\xbekas yra paimama ir i\xc5\xa1 originalo, ka\xc5\xbekiek pakei\xc4\x8diant jo kontekst\xc4\x85. \xc4\x8cia jis pristato originalaus darbo \xe2\x80\x9eauros\xe2\x80\x9c id\xc4\x97j\xc4\x85 ir jos nebuvim\xc4\x85 reprodukcijoje, tai koncepcija, kuri remiasi ankstesn\xc4\x97mis id\xc4\x97jomis, vystytas Ludwig Klages._NEWLINE_Benjaminas ap\xc5\xbevelgia visuomen\xc4\x97s vertybi\xc5\xb3 pasikeitimus, kurie vyko b\xc4\x97gant laikui. Toliau jis apra\xc5\xa1o skonio ir stiliaus pasikeitimus meno istorijoje, ir kaip tai susij\xc4\x99 su jo \xe2\x80\x9eauros\xe2\x80\x9c koncepcija._NEWLINE_Nepaisant efekto, kur\xc4\xaf reprodukcija daro originalui, Benjaminas ra\xc5\xa1o, kad \xe2\x80\x9emeno k\xc5\xabrinio unikalumas yra neatskiriamas nuo jo paties, tapusio svarbia tradicij\xc5\xb3 dalimi\xe2\x80\x9c._NEWLINE_Taip pat yra analizuojama besikei\xc4\x8dianti parod\xc5\xb3 vert\xc4\x97. Nuo istorini\xc5\xb3 ir religini\xc5\xb3 meno k\xc5\xabrini\xc5\xb3, kurie skirti tik labai ribotam demonstravimui, iki moderniojo meno, ypa\xc4\x8d svarbaus masin\xc4\x97se parodose.\n_START_SECTION_\n\xc4\xaetaka\n_START_PARAGRAPH_\n\xc5\xa0i es\xc4\x97 tur\xc4\x97jo did\xc5\xbeiul\xc4\x99 \xc4\xaftak\xc4\x85 Frankfurto mokyklai ir jos estetinei bei politinei analizei, ypa\xc4\x8d Theodor W. Adorno, Max Horkheimer ir Herbert Marcuse._NEWLINE_John Berger pasinaudojo es\xc4\x97 id\xc4\x97jomis kurdamas keturi\xc5\xb3 dali\xc5\xb3 televizijos serial\xc4\x85 \xe2\x80\x9eWays of seeing\xe2\x80\x9c, kur\xc4\xaf BBC pirm\xc4\x85 kart\xc4\x85 parod\xc4\x97 1972 metais. Bergerio id\xc4\x97ja, i\xc5\xa1d\xc4\x97styta kur kas ai\xc5\xa1kiau nei Benjamino, buvo tai, kad modern\xc5\xabs produkcijos b\xc5\xabdai sunaikino meno autori\xc5\xa1kum\xc4\x85.'